CELEX: 62012CN0267
Language: lt
Date: 2012-05-30 00:00:00
Title: Byla C-267/12: 2012 m. gegužės 30 d. Cour de cassation (Prancūzija) pateiktas prašymas priimti prejudicinį sprendimą byloje Frédéric Hay prieš Crédit agricole mutuel de Charente-Maritime et des Deux-Sèvres

18.8.2012   
            
            
               LT
            
            
               Europos Sąjungos oficialusis leidinys
            
            
               C 250/9
            
         2012 m. gegužės 30 d.Cour de cassation (Prancūzija) pateiktas prašymas priimti prejudicinį sprendimą byloje Frédéric Hay prieš Crédit agricole mutuel de Charente-Maritime et des Deux-Sèvres
   
   (Byla C-267/12)
   2012/C 250/15
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour de cassation
   
   
      Šalys pagrindinėje byloje
   
   
      Kasatorius: Frédéric Hay
   
   
      Atsakovė kasacinėje instancijoje: Crédit agricole mutuel de Charente-Maritime et des Deux-Sèvres
   
   
      Prejudicinis klausimas
   
   Ar 2000 m. lapkričio 27 d. Direktyvos 2000/78/EB (1) 2 straipsnio 2 dalies b punktas turi būti aiškinamas taip, kad nacionalinės teisės aktų leidėjo sprendimas leisti sudaryti santuokas tik skirtingos lyties asmenims gali būti teisėtas, tinkamas ir būtinas tikslas, pateisinantis netiesioginę diskriminaciją, susijusią su tuo, kad kolektyvinėje sutartyje numatyta, jog tam tikra lengvata darbo užmokesčio ir darbo sąlygų srityje suteikiama tik santuokas sudarantiems asmenims, ir dėl to šios lengvatos negauna civilinį solidarumo paktą sudarę tos pačios lyties asmenys?
   
      (1)  2000 m. lapkričio 27 d. Tarybos direktyva 2000/78/EB, nustatanti vienodo požiūrio užimtumo ir profesinėje srityje bendruosius pagrindus (OL L 303, p. 16; 2004 m. specialusis leidimas lietuvių k., 5 sk., 4 t., p. 79).